gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6288, del 14-06-2010 (2010/5985)

Notificació de la sentència dictada en el judici de divorci contenciós número 84/2009.
--------------------------------------------------------------------------------------

### Dades del document

Número de DOGV
:   6288

Data del DOGV
:   14-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5985


Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Notificació de la sentència dictada en el judici de divorci contenciós número 84/2009. [2010/5985]  
Divorci contenciós 000084/2009   
Demandant: Salvador Alain Pont Pascual.  
Procurador: Juan Vicente Alberola Beltrán.  
Demandat: Lluvis Cordero Rubio (rebel en parador desconegut).  
NIF: número 94159907D.  
En el procediment de divorci número 84/2009 instat pel procurador Juan Vicente Alberola Beltrán, en nom i representació de Salvador Alain Pont Pascual, contra Lluvis Cordero Rubio, la jutgessa del Jutjat de Primera Instància i Instrucció número 3 de Sueca, Ana Faus Jiménez, ha dictat la sentència de data 23 de juliol de 2009, que té el text que té la dispositiva, literalment, com segueix:   
«Que pertoca decretar el divorci i, en conseqüència, declare dissolt el matrimoni celebrat entre Salvador Alain Pont Pascual i Lluvis Cordero Rubio, amb tots els efectes legals derivats d'aquesta declaració.   
Contra aquesta sentència es pot interposar un recurs d'apel·lació mitjançant la presentació per part del recurrent d'un escrit de preparació de l'apel·lació, dins del termini de cinc dies comptador des de l'endemà de la notificació d'aquella, complint el que estableix l' article 278 de la nova Llei d'Enjudiciament Civil.   
Aquesta és la meua sentència, que pronuncie, mane i firme».  
Segons el que s'ha disposat mitjançant la provisió de data 27 d'octubre de 2009, atés que es desconeix el domicili o residència del codemandat Lluvis Cordero Rubio, el qual ha sigut declarat en rebel·lia, a instàncies de la demandant i a l'empara del que estableix l'article 497.2 de la Llei d'Enjudiciament Civil, s'expedeix aquest edicte a fi d'efectuar la notificació de sentència de forma legal al demandat esmentat, mitjançant la publicació en el Diari Oficial de la Comunitat Valenciana.  
Sueca, 27 d'octubre de 2009.- El secretari judicial: Patricio Arribas Atienza.
Diari Oficial de la Generalitat Valenciana


Sumari del DOGV 6240, del 07-04-2010 (2010/3344)

Informació pública del Projecte de Canalització del Riu Clariano.
-----------------------------------------------------------------

### Dades del document

Número de DOGV
:   6240

Data del DOGV
:   07-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3344


Organisme emissor
:   Ajuntament d'Ontinyent

Tipus de document
:   Anunci

Informació pública del Projecte de Canalització del Riu Clariano. [2010/3344]  
El Ple de l'Ajuntament, en sessió ordinària celebrada el 28 de gener de 2010, va acordar obrir un període d'informació pública d'un mes de duració, mitjançant la publicació d'edictes en el Butlletí Oficial de la Província, Diari Oficial de la Comunitat Valenciana, al tauler d'anuncis municipal i en els periòdics de difusió al municipi, del Projecte de Canalització del Riu Clariano a Ontinyent, aprovat per la Conselleria de Medi Ambient, Aigua, Urbanisme i Habitatge, amb un pressupost base de licitació de 2.305.330,69 euros (IVA exclòs).   
La qual cosa es publica als efectes generals i de possibles afeccions sobre les persones i béns.   
El projecte es pot consultar a les dependències d'Urbanisme de l'Ajuntament d'Ontinyent, situades a la plaça Major, núm. 1, en horari d'atenció al públic.  
Ontinyent, 22 de març de 2010.- El regidor delegat d'Urbanisme i Medi Ambient (Decret 1481/2007,de 22 de juny): Filiberto Tortosa Camós.
Diari Oficial de la Generalitat Valenciana


Sumari del DOGV 6223, del 10-03-2010 (2010/1733)

Notificació de la sentència dictada en el judici de menor quantia número 145/1999.
----------------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1733


Data del document
:   29-12-2009

Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el judici de menor quantia número 145/1999. [2010/1733]  
Judici menor quantia 000145/1999   
Part demandant: Costa Mediterráneo Villas, SL.   
Part demandada: Peter Rusell Salter, John Melton, Andrea   
Melton, Karl Georg Wechler, Esther Wechler, Elke kinley,   
Anthony Kinley i Christa Salter.  
Sobre: -   
En el judici a què es fa referència s'ha dictat la resolució que té el text que literalment és com segueix:   
«Sentència número 43/2009   
Dénia, 31 de març de 2009   
Dispositiva   
Estime l'excepció de falta de legitimació passiva dels codemandats Andrea Jane Melton i Karl Georg Wechler i Esther Wechler, i condemne a l'actora al pagament de les costes processals causades.   
Estime de forma íntegra la demanda interposada per la mercantil Costa Mediterráneo Villas, SL, contra Peter Russell Salter i Christa Marlies Ingrid Salter, Anthony Mac Kinley i Elke Mac Kinley, i declare que la finca propietat de la mercantil demandant té els límits que es consignen gràficament en el plànol número 3 dels realitzats pel perit agrícola Juan Manuel Moreno Fernández els quals acompanyen la demanda, i es declara la propietat de la mercantil demandant respecte de la porció de terreny assenyalada dins dels esmentats límits.   
Es condemna als codemandats Peter Russell Salter i Christa Marlies Ingrid Salter al pagament de les costes processals causades. Les causades pels codemandats que han assentit la demanda Anthony Mac Kinley i Elke Mac Kinley seran pagades per ells mateixos.   
Notifiqueu aquesta resolució a les parts, i feu-los saber que contra aquesta podran preparar davant d'aquest Jutjat en els cinc dies següents a la notificació un recurs d'apel·lació per a l'Audiència Provincial.   
Esta és la meua sentència, de què cal expedir una testimoniança perquè s'incorpore a les actuacions, que dispose, mane i firme».   
Atés que es desconeix el domicili o la residència actuals de la part demandada , mitjançant la provisió de 29 de desembre de 2009, el jutge de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
Dénia, 29 de desembre de 2009.- La secretària: Nieves Baixauli Alcaraz.
Diari Oficial de la Generalitat Valenciana


Sumari del DOGV 6202, del 09-02-2010 (2010/182)

Notificació de la sentència dictada en el judici verbal 000398/2007-G.
----------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/182


Data del document
:   16-12-2009

Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal 000398/2007-G. [2010/182]  
Assumpte civil 000398/2007-G  
Part demandant: Mutua Segorbina de Seguros a Prima Fija.  
Part demandada: Ovidim Jimon i Zurich España Compañía de Seguros y Reaseguros, SA.  
En el judici a què es fa referència s'ha dictat la resolució que té el text que literalment és com segueix:   
«Sentència número 46/2009   
Castelló de la Plana, 25 de març de 2009  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici verbal, promogudes per la procuradora dels tribunal Pilar Ballester Ozcariz, en nom i representació de Mutua Segorbina de Seguros a Prima Fija, contra Ovidim Jimon (en rebel·lia) i contra Zurich España, Compañía de Seguros y Reaseguros, SA, representada per la procurador Olucha Varella, dicte sentència d'acord amb els següents:   
Dispositiva  
Estime parcialment la demanda interposada per la procuradora dels tribunals Pilar Ballester Ozcariz en representació de Mutua Segorbina de Seguros a Prima Fija, contra Ovidim Jimon y Zurich España, Compañía de Seguros y Reaseguros, SA:   
1. Condemne els demandats a pagar, conjuntament i solidària, a l'actora la suma de dos mil nou-cents vint-i-un euros amb onze cèntims, amb els interessos meritats de conformitat amb allò establert en el fonament de dret quart.   
2. No faig expressa imposició de costes per la qual cosa cadascuna de les parts pagarà les costes causades en la seua instància i les comunes per meitat.   
Notifiqueu aquesta resolució a les parts, i feu-los saber que contra ella poden interposar un recurs d'apel·lació davant l'Audiència Provincial de Castelló, que caldrà preparar davant aquest Jutjat, dins el termini de cinc dies comptadors des de l'endemà de la notificació.  
La sentència anterior ha estat llegida i publicada pel magistrat jutge que la subscriu, mentre es trobava celebrant audiència pública; de la qual cosa jo, el secretari, en done fe».  
Atés que es desconeix el domicili o la residència actuals de la part demandada, mitjançant la provisió de 24 de novembre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència al demandat Ovidi Jimon.  
Castelló de la Plana, 16 de desembre de 2009.- El secretari judicial: Alexandre Ros Ros.
Diari Oficial de la Generalitat Valenciana


Sumari del DOGV 6403, del 23-11-2010 (2010/12399)

Notificació d'acord d'iniciació de procediment sancionador. Expedient número ESSANC 03/2010/0103.
-------------------------------------------------------------------------------------------------

### Dades del document

Número de DOGV
:   6403

Data del DOGV
:   23-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12307


Organisme emissor
:   Conselleria de Governació

Tipus de document
:   Anunci

Notificació d'acord d'iniciació de procediment sancionador. Expedient número ESSANC 03/2010/0103. [2010/12244]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de l'acord d'iniciació de l'expedient sancionador que s'indica, instruït per la Conselleria de Governació als interessats/des que tot seguit es relaciona, ja que intentada la notificació en l'últim domicili conegut, aquesta no s'hi ha pogut practicar.  
Exp. núm.: ESSANC 03/2010/0103  
Interessat: Antonio Ruiz Manresa.  
Última adreça coneguda: C/ Benijofar núm. 4. Torrevieja.  
Acord d'iniciació de procediment sancionador dictat per la directora general de Seguretat i Protecció Ciutadana, de data 25.10.2010, en el qual s'adopten acords d'interès per a la persona interessada.  
El corresponent expedient obra en la Direcció Territorial de Governació d'Alacant, Rambla de Méndez Núñez, 41-12è, davant la qual la persona interessada podrà comparèixer per a tenir coneixement del contingut íntegre de l'acte, que quede constància de tal coneixement, i li assisteix el dret d'al·legar per escrit allò que en la seua defensa estime convenient, amb aportació de les proves que considere oportunes, tot això dins del termini de 15 dies hàbils comptats des de l'endemà de la publicació del present en el Diari Oficial de la Comunitat Valenciana. Transcorregut el termini esmentat sense que s'haja fet ús del dret per a formular al·legacions i/o aportar proves, s'hi dictarà la resolució escaient.  
Alacant, 17 de novembre de 2010.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 6414, del 10-12-2010 (2010/13566)

Correcció d'errades de la licitació número 1/10CC. Acord marc de contractació centralitzada del subministrament d'energia elèctrica dels punts de consum de la Generalitat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6414

Data del DOGV
:   10-12-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/13237


Data del document
:   01-12-2010

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * contracte de subministraments

Correcció d'errades de la licitació número 1/10CC. Acord marc de contractació centralitzada del subministrament d'energia elèctrica dels punts de consum de la Generalitat. [2010/13528]  
S'ha advertit una errada en l'anunci de licitació indicat, publicat en el Diari Oficial de la Comunitat Valenciana número 6407, de 29 de novembre, pàgines 43116 i 43288, i de conformitat amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa la correcció corresponent en el sentit següent:  
En l'encapçalament.  
On diu:  
«Licitació número 1/08CC»;   
Ha de dir:  
«Licitació número 1/10CC».  
En l'apartat 1.d).  
On diu:  
«Número d'expedient: 1/08CC»;   
Ha de dir:  
«Número d'expedient: 1/10CC».  
La present correcció d'errades no afecta el termini de presentació d'ofertes.  
València, 1 de desembre de 2010.- El sotssecretari: José Miguel Escrig Navarro.
Diari Oficial de la Generalitat Valenciana


Sumari del DOGV 6280, del 02-06-2010 (2010/6083)

RESOLUCIÓ de 24 de maig de 2010, de la Universitat de València, per la qual nomena M.ª del Carmen Agulló Díaz professora titular d'universitat, de l'àrea de coneixement Teoria i Història de l'Educació.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6280

Data del DOGV
:   02-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/6083


Data del document
:   24-05-2010

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 24 de maig de 2010, de la Universitat de València, per la qual nomena M.ª del Carmen Agulló Díaz professora titular d'universitat, de l'àrea de coneixement Teoria i Història de l'Educació. [2010/6083]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 16 de novembre de 2001 (BOE 6 de desembre de 2001), per a la provisió de la plaça número 4975 de professor titular d'universitat (concurs núm. 177/2002), i una vegada que la concursant proposada ha acreditat que posseeix tots el requisits establerts a l'apartat 2, de l'article 5, del Reial Decret 1888/1984, de 26 de setembre, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar M.ª del Carmen Agulló Díaz professora titular d'universitat, de l'àrea de coneixement Teoria i Història de l'Educació, adscrita al departament d'Educació Comparada i Història de l'Educació.  
Contra la present resolució, que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 24 de maig de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6370, del 06-10-2010 (2010/10273)

Notificació d'admissió a tràmit. Expedient número DIC-10/0100.
--------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10124


Data del document
:   13-09-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Beneixama
    * pla d'urbanisme

Notificació d'admissió a tràmit. Expedient número DIC-10/0100. [2010/10300]  
Pel fet d'haver resultat infructuoses les gestions realitzades per a efectuar la notificació dirigida a Manolo Martínez Barceló al domicili següent: carrer del Cardenal Payá, núm. 19, del terme municipal de Beneixama, d'acord amb el que preveu l'article 59 de la Llei 30/1992, de règim jurídic de les administracions públiques i del procediment administratiu comú, se li dóna audiència expressa mitjançant aquest edicte.  
Acte que es notifica: admissió a tràmit de l'expedient DIC-10/0100  
Expedient DIC-10/0100 Biar. Declaració d'interés comunitari per a una instal·lació solar fotovoltaica de 2.420 kV, promogut per la mercantil Renovar Energia, SL.  
S'ha admés a tràmit l'expedient més amunt detallat i atés que hi consteu com a veí limítrof de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable i l'article 459.c) del Reglament d'ordenació i gestió territorial i urbanística, aprovat per Decret 67/2006, del Consell, us comuniquem que l'expedient es troba en el Servei Territorial d'Urbanisme d'Alacant, siti a l'av. d'Aguilera, núm. 1, 5ª planta, d'Alacant, juntament amb l'estudi d'impacte ambiental i l'estudi d'integració paisatgística, perquè pugueu al·legar, reclamar o suggerir el que considereu oportú en el termini de trenta dies hàbils.  
L'horari d'atenció al públic és el següent: matins, dies hàbils de 9.00 a 14.00 hores.  
Alacant, 13 de setembre de 2010.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6254, del 27-04-2010 (2010/4358)

Nomenament de funcionaris de carrera.
-------------------------------------

### Dades del document

Número de DOGV
:   6254

Data del DOGV
:   27-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/4358


Data del document
:   13-04-2010

Organisme emissor
:   Ajuntament d'Onil

Tipus de document
:   Anunci

Descriptors 

:   * Onil
    * funcionari

Nomenament de funcionaris de carrera. [2010/4358]  
  
\* \* \* \* \*  
  
De conformitat amb el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball, es fa públic que per Resolució d'Alcaldia, de data 15 de març de 2010, s'han nomenat els següents funcionaris de carrera de l'Ajuntament d'Onil (Alacant):  
Onil, 13 d'abril de 2010.- L'alcaldessa: Elisa Ribera Ferri.
Diari Oficial de la Generalitat Valenciana


Sumari del DOGV 6296, del 24-06-2010 (2010/7204)

RESOLUCIÓ de 15 de juny de 2010, de la comissió de valoració del concurs de trasllats per a cobrir places de facultatius especialistes de departament de l'especialitat de Psiquiatria d'institucions sanitàries de l'Agència Valenciana de Salut, per la qual fa pública la resolució provisional del concurs de trasllats, convocat per la Resolució de 30 de setembre de 2009 de la Direcció General de Recursos Humans.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6296

Data del DOGV
:   24-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7204


Data del document
:   15-06-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 15 de juny de 2010, de la comissió de valoració del concurs de trasllats per a cobrir places de facultatius especialistes de departament de l'especialitat de Psiquiatria d'institucions sanitàries de l'Agència Valenciana de Salut, per la qual fa pública la resolució provisional del concurs de trasllats, convocat per la Resolució de 30 de setembre de 2009 de la Direcció General de Recursos Humans. [2010/7204]  
D'acord amb la base 6 de la Resolució de 30 de setembre de 2009, de la Direcció General de Recursos Humans, per la qual convoca un concurs de trasllats per a cobrir places de facultatius especialistes de departament de l'especialitat de Psiquiatria d'institucions sanitàries de l'Agència Valenciana de Salut, vistes les places sol·licitades pels concursants i segons l'orde final assolit, es fa pública la resolució provisional del concurs de trasllats.  
Els aspirants disposen d'un termini de 15 dies hàbils, comptador des de l'endemà de la publicació d'esta resolució, per a formular les reclamacions que estimen pertinents contra la resolució provisional.  
\* \* \* \* \*  
València, 15 de juny de 2010.- El president de la comissió de valoració: Manuel Montánchez Morera.
Diari Oficial de la Generalitat Valenciana


Sumari del DOGV 6311, del 15-07-2010 (2010/7704)

Informació prèvia en relació amb l'inici del procediment de regularització o d'extinció de la Fundació Padres de Familia de la Comunitat Valenciana.
----------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7704


Organisme emissor
:   Conselleria de Justícia i Administracions Públiques

Tipus de document
:   Anunci

Informació prèvia en relació amb l'inici del procediment de regularització o d'extinció de la Fundació Padres de Familia de la Comunitat Valenciana. [2010/7704]  
Com que aquesta Secretaria Autonòmica de Justícia ha apreciat raons d'interés públic en el general coneixement de l'obertura de l'esmentat període d'informació prèvia, respecte de la Fundació que s'indica, es procedeix a la publicació del seu l'anunci en el Diari Oficial de la Comunitat Valenciana i a l'exposició, al tauler d'edictes de l'ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El que es fa públic per a general coneixement i perquè els possibles interessats puguen formular quantes al·legacions o reclamacions consideren adients davant de la Secretaria Autonòmica de Justícia de la Conselleria de Justícia i Administracions Públiques, Servei d'Entitats Jurídiques, carrer Avellanes, núm. 14 - planta baixa, de València, i s'estableix un termini de deu dies a aquest efecte, comptadors des de l'endemà de la publicació del present anunci en el Diari Oficial de la Comunitat Valenciana.  
- Fundació de Padres de Familia de la Comunitat Valenciana   
- Últim domicili conegut: carrer Cavallers, núm. 29 - planta baixa CP 46864 - València  
- Extracte del contingut: informació prèvia, en relació amb l'inici del procediment de regularització registral o d'extinció de la Fundació  
El que es comunica perquè en prengueu coneixement i efectes oportuns.  
València, 21 de juny de 2010.- El secretari autonòmic de Justícia: Jorge Cabré Rico.